**Likumprojekta “Grozījumi Jūras kodeksā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru prezidentes 2015.gada 14.aprīļa rezolūcija Nr. 12/2015-JUR -50;2) Grozījumi likumā “Par nodokļiem un nodevām” (26.03.2015. likums);3) Grozījumi Jūrlietu pārvaldes un jūras drošības likumā (30.04.2015. likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Jūras kodeksa 8.panta trešajā daļā ir noteikts, ka Ministru kabinets izdod noteikumus par visu kuģošanas līdzekļu satiksmi iekšējos ūdeņos. Uz šā deleģējuma pamata ir izdoti Ministru kabineta 2005.gada 1.marta noteikumi Nr. 158 „Noteikumi par kuģošanas līdzekļu satiksmi iekšējos ūdeņos”.Secinot, ka no juridiskās tehnikas viedokļa attiecīgajiem noteikumiem piemērotāks būtu atbilstošs deleģējums Jūrlietu pārvaldes un jūras drošības likumā (turpmāk-JPJDL), tika veikti grozījumi JPJDL, kas spēkā stājās 2015.gada 3.jūnijā. Ar minētajiem grozījumiem JPJDL tika ietverts deleģējums Ministru kabinetam izdot noteikumus par kuģošanas līdzekļu satiksmi Latvijas iekšējos ūdeņos. Attiecīgi tiks pārizdoti arī pašreiz spēkā esošie Ministru kabineta 2005.gada 1.marta noteikumi Nr. 158 „Noteikumi par kuģošanas līdzekļu satiksmi iekšējos ūdeņos”.Ar grozījumiem Jūras kodeksā tiks izslēgts no Jūras kodeksa 8.panta trešās daļas deleģējums Ministru kabinetam izdot noteikumus par visu kuģošanas līdzekļu satiksmi iekšējos ūdeņos.2. Saskaņā ar grozījumiem likumā „Par nodokļiem un nodevām”, kas stājās spēkā 2015.gada 1.jūlijā, tika svītrots likuma „Par nodokļiem un nodevām” 11.panta otrās daļas 29.punkts. Minētais punkts noteica, ka par gaisa kuģu, Jūras kodeksa 8.panta otrajā daļā noteikto reģistrējamo kuģu un kuģošanas līdzekļu, kā arī par Valsts tehniskās uzraudzības aģentūrā reģistrējamu transportlīdzekļu reģistrāciju ir maksājama valsts nodeva.Kuģu reģistrācijas valsts nodevas apmērs un iekasēšanas kārtība bija noteikta Ministru kabineta 2013.gada 24.septembra noteikumos Nr.952 „Noteikumi par gaisa kuģu, kuģu, mazo kuģu un jahtu reģistrācijas valsts nodevu” (turpmāk – MK noteikumi Nr. 952). 2015.gada 1.septembrī MK noteikumi Nr. 952 zaudēja spēku, pamatojoties uz Ministru kabineta 2015.gada 25.augusta noteikumiem Nr. 483 “Par Ministru kabineta 2013.gada 24.septembra noteikumu Nr. 952 “Noteikumi par gaisa kuģu, kuģu, mazo kuģu un jahtu reģistrācijas valsts nodevu” atzīšanu par spēku zaudējušiem”.MK noteikumi Nr. 952 bija izdoti, pamatojoties uz likuma „Par nodokļiem un nodevām” 10.panta otro daļu. Taču deleģējums Ministru kabinetam noteikt kuģu reģistrācijas Kuģu reģistrā valsts nodevas apmēru un tās iekasēšanas kārtību ir ietverts arī Jūras kodeksa 10.panta pirmajā daļā. Šis deleģējums praksē kopš tā pieņemšanas (22.12.2005.) nav nekad izmantots un valsts nodevas par kuģu reģistrāciju Kuģu reģistrā, pamatojoties uz šo tiesību normu, nav noteiktas. Līdz ar to nepieciešams precizēt minēto Jūras kodeksa pantu, svītrojot normu par deleģējumu Ministru kabinetam noteikt kuģu reģistrācijas valsts nodevas apmēru un tās iekasēšanas kārtību.3. Jūras kodeksa XXX.2 pantā ir ietvertas tiesību normas par jūrnieku repatriāciju. Saskaņā ar Jūras kodeksa 303.panta piekto daļu, Latvijas Republikas diplomātiskās vai konsulārās pārstāvniecības konsulārā amatpersona uzrauga, lai kuģa īpašnieks pienācīgi izpildītu šajā pantā minētos pienākumus. No Ārlietu ministrijas tika saņemti ierosinājumi šā panta precizēšanai. Ārlietu ministrija norāda, ka, ievērojot Latvijas nelielo diplomātisko un konsulāro pārstāvniecību tīklu, Jūras kodeksa 303.panta piektā daļa ir praktiski neizpildāma. Konsulārā amatpersona varētu uzraudzīt, lai kuģa īpašnieks pienācīgi veiktu jūrnieka repatriāciju, tikai atrazdamies attiecīgajā valstī un arī tikai tādā gadījumā, ja tai ir zināma jūrnieka darba līgumā ietvertā informācija. Ievērojot Ārlietu ministrijas ierosinājumus, ar likumprojektu svītrota Jūras kodeksa 303. panta piektās daļas redakcija.Ar likumprojektu jaunā redakcijā tiek izteikts Jūras kodeksa 308.pants. Tiek precizēta kārtība, kādā tiek atgūti jūrnieka repatriācijai izlietotie valsts budžeta līdzekļi gadījumos, kad kuģa īpašnieks nav ievērojis jūrnieka repatriēšanas pienākumu un jūrnieka repatriāciju ir veikusi Ārlietu ministrija:-Ja jūrnieka repatriācija tiks veikta no Latvijas karoga kuģa, tad kuģa īpašnieks atmaksās valsts budžetā repatriācijas izdevumus. Ievērojot, ka Jūras kodeksa 304.panta otrā daļa nosaka Latvijas kuģa īpašnieka pienākumu apdrošināt savu atbildību attiecībā uz jūrnieku repatriāciju, tad iespējamība, ka jūrnieka repatriāciju būtu jāveic Ārlietu ministrijai, ir neliela;-Ja jūrnieks būs jārepatriē no ārvalsts karoga kuģa, kura ir 2006.gada Konvencijas par darbu jūrniecībā (MLC konvencija) dalībvalsts, tiks piemērota MLC konvencijā noteiktā kārtība par jūrnieka repatriācijas veicējiem un repatriācijai izlietoto līdzekļu atgūšanu. Jūrnieka repatriāciju veiks kuģa karoga valsts kompetentā iestāde. Gadījumā, ja iepriekš minētā iestāde to nebūs veikusi, tad jūrnieka repatriāciju veiks Ārlietu ministrija un diplomātiskā ceļā pieprasīs jūrnieka repatriācijai izlietotos līdzekļus no valsts, no kuras karoga kuģa jūrnieks ticis repatriēts.-Ja jūrnieks būs jārepatriē no ārvalsts karoga kuģa, kura nav MLC konvencijas dalībvalsts, repatriāciju veiks Ārlietu ministrija un izlietotos valsts budžeta līdzekļus no ārvalsts pieprasīs atbilstoši starptautiskajai praksei. |
| 3. | Projekta izstrādē iesaistītās institūcijas | VAS “Latvijas Jūras administrācija”, Ārlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas valstspiederīgie jūrnieki un jūrnieki, kas ir nodarbināti uz Latvijas karoga kuģiem. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu netiek mainīts mērķgrupu un institūciju administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015. gads | Turpmākie trīs gadi (*euro*) |
| 2016 | 2017 | 2018 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav attiecināms | Nav attiecināms | Nav attiecināms |
| 1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
| 2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
| 2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
| 2.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 2.3. pašvaldību budžets  | 0 | 0 | Nav attiecināms | Nav attiecināms | Nav attiecināms |
| 3. Finansiālā ietekme: | 0 | 0 | Nav attiecināms | Nav attiecināms | Nav attiecināms |
| 3.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
| 3.2. speciālais budžets | 0 | 0 | Nav attiecināms | Nav attiecināms | Nav attiecināms |
| 3.3. pašvaldību budžets  | 0 | 0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | Nav attiecināms | Nav attiecināms | Nav attiecināms |
| 0 | Nav attiecināms | Nav attiecināms | Nav attiecināms |
|  | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | 0 | Nav attiecināms | Nav attiecināms | Nav attiecināms |
| 5.1. valsts pamatbudžets |  | Nav attiecināms | Nav attiecināms | Nav attiecināms |
| 5.2. speciālais budžets |  | Nav attiecināms | Nav attiecināms | Nav attiecināms |
| 5.3. pašvaldību budžets  |  | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pašlaik valsts budžeta līdzekļi tiesību akta izpildei nav nepieciešami, jo gadījumi, kad kuģa īpašnieks nepilda jūrnieka repatriācijas pienākumu, ir ārkārtēji un nav iepriekš paredzami. Līdz šim Ārlietu ministrija nav saņēmusi lūgumus segt jūrnieku repatriācijas izmaksas no valsts budžeta līdzekļiem.Ņemot vērā repatriācijas izdevumu ārkārtējo raksturu, tie būtu sedzami no līdzekļiem neparedzētiem gadījumiem saskaņā ar Ministru kabineta 2009.gada 22.decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”.Jūrnieka repatriācijai nepieciešamie izdevumi sākotnēji tiks segti no Ārlietu ministrijas rīcībā esošajiem valsts budžeta līdzekļiem. Pēc informācijas par jūrnieka repatriācijai izmantotajiem naudas līdzekļiem apkopošanas Ārlietu ministrija sagatavos pieprasījumu (tiesību akta projektu) iesniegšanai Ministru kabinetā, lai lemtu par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi kompensēt jūrnieka repatriācijas izdevumus.Ja Ārlietu ministrijas rīcībā nebūs pietiekamu valsts budžeta līdzekļu, tad Ārlietu ministrija uzreiz vērsīsies ar pieprasījumu (tiesību akta projektu) Ministru kabinetā, lai steidzamības kārtā lemtu par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi segt jūrnieka repatriācijas izdevumus.Jūrnieka repatriācijai izlietotie valsts budžeta finanšu līdzekļi regresa kārtībā būs piedzenami no kuģa īpašnieka un atmaksājami valsts pamatbudžeta ieņēmumos. Attiecībā par jūrnieku repatriāciju, kas bijis nodarbināts uz ārvalsts karoga kuģa, repatriācijai izlietotie valsts budžeta līdzekļi atbilstoši MLC konvencijai tiks pieprasīti diplomātiskā ceļā no valsts, no kuras karoga kuģa jūrnieks ticis repatriēts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumi “Noteikumi par kuģošanas līdzekļu satiksmi iekšējos ūdeņos”. Noteikumu projekts izsludināts Valsts sekretāru sanāksmē 02.07.2015. (VSS – 699), 27.11.2015. iesniegts Valsts kancelejā izskatīšanai Ministru kabineta sēdē, un tiks izdots, pamatojoties uz JPJDL 48.1 panta pirmo daļu. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2.  | Sabiedrības līdzdalība projekta izstrādē | Ievērojot pēc projekta izsludināšanas Valsts sekretāru sanāksmē saņemtos Ārlietu ministrijas priekšlikumus, precizētais projekts tika nosūtīts izvērtēšanai Latvijas Tirdzniecības flotes jūrnieku arodbiedrībai un Latvijas kuģu īpašnieku asociācijai.  |
| 3. | Sabiedrības līdzdalības rezultāti | Latvijas Tirdzniecības flotes jūrnieku arodbiedrība un Latvijas kuģu īpašnieku asociācija atbalsta projekta redakciju. |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministra p.i.,

 iekšlietu ministrs R. Kozlovskis

Vīza:

Valsts sekretārs K. Ozoliņš

27.11.2015 14:30

1529

Jana Jankoviča,

67062133,

jana.jankovica@lja.lv